**Michael William Testwuide** (s. 5. helmikuuta 1987 Vail, Colorado, Yhdysvallat) on eteläkorealais-yhdysvaltalainen jääkiekkoilija, joka pelaa Aasian liigan eteläkorealaisjoukkue High1:ssa. Testwuide on pelipaikaltaan oikea laitahyökkääjä ja laukoo oikealta.

Ura
---

### Seuraura

Testwuide pelasi Pikes Peak Minersin junioreissa, jonka jälkeen hän aloitti kaudella 2004–2005 USHL-junioriliigan Waterloo Black Hawksissa. Kaudella 2005–2006 Testwuide oli 18 osumallaan joukkueen toiseksi paras maalintekijä James Marcoun kanssa. Hän jakoi myös Black Hawksin sisäisen tehotilaston voiton Nick Grasson kanssa lukemalla +4. Vuodet 2006–2010 Testwuide kävi Colorado Collegea. *Junior -kaudellaan* 2008–2009 hän nousi joukkueensa varakapteeniksi ja valittiin kauden päätteeksi WCHA:n akateemiseen tähdistökentälliseen. *Senior -kaudellaan* 2009–2010 Testwuide nousi CC:n kapteeniksi. Hän oli joukkueensa paras maalintekijä ja toiseksi paras pistemies Bill Sweattin jälkeen tehoilla 21+10=31. Testwuide jakoi koko WCHA:n maalipörssin neljännen sijan Denverin Rhett Rakhshanin ja UMD:n Justin Fontainen kanssa. Hänet valittiin kauden päätteeksi sarjan akateemiseen tähdistökentälliseen.

Maaliskuussa 2010 NHL-varaamaton Testwuide teki kaksivuotisen tulokassopimuksen Philadelphia Flyersin kanssa. Hän pelasi molemmat sopimuskautensa kokonaan AHL-joukkue Adirondack Phantomsissa. Tulokaskaudellaan 2010–2011 Testwuide teki 76 runkosarjaottelussa tehot 18+21=39, joilla hän oli joukkueen kolmanneksi paras maalintekijä ja neljänneksi paras pistemies. Heinäkuussa 2012 Testwuide teki Flyersin kanssa vuoden mittaisen ja kaksisuuntaisen jatkosopimuksen. Hän pelasi myös kauden 2012–2013 kokonaan AHL:ssä. Helmikuussa 2013 Flyers kauppasi Testwuiden Calgary Flamesiin vaihdossa Mitch Wahliin.

Kaudeksi 2013–2014 Testwuide siirtyi Aasian liigan eteläkorealaisjoukkue Anyang Hallaan. Hän oli joukkueen toiseksi paras pistemies Brock Radunsken jälkeen tehoilla 27+27=54, joilla Testwuide jakoi ALIH:n maalipörssin viidennen sijan Nikkō Ice Bucksin Hiroki Uenon kanssa ja pistepörssin yhdeksännen sijan Nikkō Ice Bucksin Dave Bonkin kanssa. Kaudella 2014–2015 hän oli Anyang Hallan paras maalintekijä ja kolmanneksi paras pistemies tehoilla 29+32=61. Testwuide jakoi ALIH:n maalipörssin kahdeksannen sijan China Dragonin Brett Parnhamin kanssa. Pudotuspeleissä hän oli joukkueensa paras maalintekijä neljällä osumallaan.

Testwuide voitti kaudella 2015–2016 koko ALIH:n maalipörssin ja sijoittui liigan pistepörssissä kolmanneksi tehoilla 35+31=66. Hän voitti myös ALIH:n tehotilaston lukemalla +43. Testwuide palkittiin liigan runkosarjan parhaana pelaajana. Hän voitti kauden päätteeksi ALIH:n mestaruuden. Testwuide valittiin liigan tähdistökentälliseen. Kaudella 2016–2017 hän nousi Anyang Hallan varakapteeniksi. Testwuide oli joukkueen toiseksi paras maalintekijä Kim Ki-sungin jälkeen 23 osumallaan. Hänen kautensa päättyi lopulta ensimmäiseen playoff-otteluun loukkaantumisen vuoksi.

### Maajoukkueura

Testwuide edusti Etelä-Koreaa Pyeongchangin olympiakisoissa 2018 sekä IA-divisioonan MM-kilpailuissa vuonna 2016. Vuoden 2017 turnaus häneltä jäi väliin loukkaantumisen vuoksi. Testwuide pelasi myös IB-divisioonan MM-kilpailuissa vuonna 2015, jolloin hän voitti kultaa. Testwuide voitti myös koko turnauksen tehotilaston lukemalla +9. Hän pelasi myös Aasian talvikisoissa vuonna 2017, jolloin Testwuide voitti hopeaa. Hänen turnauksensa päättyi kuitenkin ensimmäiseen otteluun olkapäävamman vuoksi, kun Testwuide törmäsi Kazakstanin maalivahti Vitali Kolesnikin kanssa.

Muuta
-----

Miken isoveli John Paul "J. P." Testwuide on entinen AHL-tason jääkiekkopuolustaja. Mike Testwuide sai Etelä-Korean kansalaisuuden 23. maaliskuuta 2015.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2004–2005 | Waterloo Black Hawks | USHL | 46 | 2 | 8 | 10 | 43 | 4 | 0 | 1 | 1 | 4 |
| 2005–2006 | Waterloo Black Hawks | USHL | 54 | 18 | 13 | 31 | 88 | – | – | – | – | – |
| 2006–2007 | Colorado College | WCHA | 29 | 8 | 2 | 10 | 25 | – | – | – | – | – |
| 2007–2008 | Colorado College | WCHA | 33 | 11 | 10 | 21 | 31 | – | – | – | – | – |
| 2008–2009 | Colorado College | WCHA | 36 | 4 | 5 | 9 | 20 | – | – | – | – | – |
| 2009–2010 | Colorado College | WCHA | 36 | 21 | 10 | 31 | 26 | – | – | – | – | – |
| 2010–2011 | Adirondack Phantoms | AHL | 76 | 18 | 21 | 39 | 62 | – | – | – | – | – |
| 2011–2012 | Adirondack Phantoms | AHL | 66 | 12 | 17 | 29 | 79 | – | – | – | – | – |
| 2012–2013 | Adirondack Phantoms | AHL | 19 | 2 | 0 | 2 | 27 | – | – | – | – | – |
|  | Abbotsford Heat | AHL | 9 | 2 | 1 | 3 | 28 | – | – | – | – | – |
| 2013–2014 | Anyang Halla | ALIH | 42 | 27 | 27 | 54 | 54 | – | – | – | – | – |
| 2014–2015 | Anyang Halla | ALIH | 46 | 29 | 32 | 61 | 48 | 6 | 4 | 1 | 5 | 0 |  |  |  |  |  |  | MMd1 B | 5 | 4 | 4 | 8 | 0 |
| 2015–2016 | Anyang Halla | ALIH | 46 | 35 | 31 | 66 | 56 | 8 | 2 | 3 | 5 | 25 | Ykköstähdistö |  |  |  |  |  | MMd1 A | 1 | 0 | 0 | 0 | 2 |
| 2016–2017 | Anyang Halla | ALIH | 44 | 23 | 21 | 44 | 62 | 1 | 0 | 0 | 0 | 0 |  |  |  |  |  |  | AWG | 1 | 0 | 0 | 0 | 4 |
| 2017–2018 | High1 | ALIH | 22 | 9 | 12 | 21 | 20 | – | – | – | – | – |  |  |  |  |  |  | OK | 4 | 0 | 0 | 0 | 0 |
| 5 kautta | yhteensä | ALIH | 200 | 123 | 123 | 246 | 240 | 15 | 6 | 4 | 10 | 25 |
| 3 kautta | yhteensä | AHL | 170 | 34 | 39 | 73 | 196 | – | – | – | – | – |

Lähteet
-------

* Mike Testwuide The Internet Hockey Databasessa (englanniksi)
* Mike Testwuide *Elite Prospects*. Everysport Media Group AB.  (englanniksi)

### Viitteet

1. ↑  2017 Team Korea CHANNEL ONE CUP Roster (pdf) *swehockey.se*. Svenska Ishockeyförbundet. Viitattu 8.12.2017. (englanniksi)
2. 1 2 3 4 5 6  Mike Testwuide *Elite Prospects*. Everysport Media Group AB.  (englanniksi)
3. 1 2  Mike Testwuide The Internet Hockey Databasessa (englanniksi)
4. ↑  Flyers Sign Forward Testwuide  19.3.2010. Philadelphia Flyers. Viitattu 24.7.2017. (englanniksi)
5. ↑  DAY 5: Flyers sign Gervais, Fedotenko  3.7.2012. Philadelphia Flyers. Viitattu 24.7.2017. (englanniksi)
6. ↑  Flames acquire Mike Testwuide from Philadelphia  26.2.2013. CALGARY, AB:  Calgary Flames. Viitattu 24.7.2017. (englanniksi)
7. ↑  한라, 새로운 외국인 선수 전격 영입 *anyanghalla.com*.  26.2.2013. Halla Anyang. Viitattu 24.7.2017. (koreaksi)[vanhentunut linkki]
8. 1 2  Merk, Martin: Tower in Korea’s defence *nationalteamsoficehockey.com*.  25.4.2017. National Teams of Ice Hockey. Viitattu 24.7.2017. (englanniksi)
9. ↑  Yoo Jee-ho: (Winter Asiad) Key forward likely to miss remaining men's hockey games with injury *english.yonhapnews.co.kr*.  23.2.2017. SAPPORO, Japan:  Yonhap News Agency. Viitattu 24.7.2017. (englanniksi)
10. ↑  Paisley, Joe: Korean citizenship gives former Colorado College Tiger Mike Testwuide Olympic opportunity *gazette.com*.  30.3.2015. Colorado Springs Gazette LLC. Viitattu 24.7.2017. (englanniksi)